GFPT รายได้จากการขาย-ส่งออกเนื้อไก่น้อยลง ฉุดกำไร Q3 ลดลง 35%
GFPT รายได้จากการขายในปท.-ส่งออกเนื้อไก่แปรรูปน้อยลง ฉุดกำไร Q3/58 ลดลง 35% มาที่ 326.25 ลบ. จาก 505.59 ลบ. ในปีก่อน ขณะที่ช่วง 9 เดือนแรกมีกำไร 744.29 ลบ. ลดลง 47% จาก 1.41 พันลบ. ในปีก่อน
10 พ.ย. 2558

บริษัท จีเอฟพีที จำกัด (มหาชน) หรือ GFPT รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย)มีกำไรสุทธิ 326.25 ล้านบาท หรือมีกำไรสุทธิ 0.26 บาทต่อหุ้น ลดลง 35% จากช่วงเดียวกันของปีก่อนที่มีกำไรสุทธิ 505.59 ล้านบาท หรือมีกำไรสุทธิ 0.40 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 744.29 ล้านบาท หรือ0.59 บาทต่อหุ้น ลดลง 47% จากช่วงเดียวกันของปีก่อนที่มีกำไรสุทธิ 1.41 พันล้านบาท หรือ1.13 บาทต่อหุ้น
ทั้งนี้ผลการดำเนินงานดังกล่าวที่ลดลงเนื่องจากในไตรมาสที่ 3 ปี 2558 กลุ่มบริษัทมีรายได้จากการขายรวมจำนวน 4,237 ล้านบาท ลดลง 578 ล้านบาท หรือลดลงร้อยละ 12.01 เมื่อเทียบกับไตรมาสที่ 3 ปี 2557 เนื่องจากกลุ่มธุรกิจเนื้อไก่แปรรูปมีการส่งออกสินค้าเนื้อไก่แปรรูปลดลง 166 ล้านบาท หรือลดลงร้อยละ 18.17 จากช่วงเวลาเดียวกันของปีก่อน ส่วนใหญ่ลดลงจากปริมาณส่งออกสินค้าไก่สดแช่แข็ง
นอกจากนี้ รายได้จากการขายในประเทศ ลดลงร้อยละ 14.27 จากราคาขายชิ้นส่วนไก่ในประเทศที่ปรับลดลง อีกทั้งรายได้จากการขายลูกไก่ลดลงร้อยละ 56.80